cyanic-selkie/wikianc huggingface dataset:
Εκλογές στη Μολδαβία
2009
Ο Πρόεδρος εξελέγη από το Κοινοβούλιο. Στον πρώτο γύρο της εκλογής προέδρου, στις 20 Μαΐου του 2009, η αντιπολίτευση δεν συμμετείχε στην εκλογική διαδικασία. Έτσι, ένας επαναληπτικός γύρος ορίστηκε για τις 28 Μαΐου, όμως την ημέρα εκείνη αναβλήθηκε, με το αιτιολογικό ότι δεν θα έπρεπε να γίνει αυτό κατά τον εορτασμό της Ανάληψης του Χριστού στο ορθόδοξο εορτολόγιο του κράτους.
Στις 2 Ιουνίου του 2009 ο πρώην πρόεδρος της βουλής, Μαριάν Λούπου, που αναμενόταν να γίνει πρωθυπουργός, αυτομόλησε στην αντιπολίτευση, δηλώνοντας ότι είχε καταλάβει ότι το κόμμα PCRM ήταν αντιδημοκρατικό και δεν μπορούσε να αναμορφωθεί εκ των έσω. Όπως αναμενόταν, απέτυχε η ψηφοφορία για εκλογή προέδρου και στον δεύτερο γύρο των προεδρικών εκλογών. Καθώς και εκείνος ο γύρος για εκλογή προέδρου δεν τελεσφόρησε, με την υποψήφια Ζινάιντα Γκρετσεάνιι να λαμβάνει ξανά 60 ψήφους, ενώ απαιτούνταν τουλάχιστον 61, η χώρα οδηγήθηκε σε νέες βουλευτικές εκλογές μέσα στο 2009.
Στις 10 Νοεμβρίου 2009 το κοινοβούλιο απέτυχε να εκλέξει νέο πρόεδρο. Ο Μαριάν Λούπου, ο οποίος ήταν και ο μοναδικός υποψήφιος, από το Δημοκρατικό Κόμμα, έλαβε 53 ψήφους. Για να εκλεγεί πρόεδρος απαιτούνται 61 ψήφοι. Κατά συνέπεια, νέα εκλογή προέδρου ορίστηκε σε διάστημα εντός 30 ημερών. Η δεύτερη απόπειρα για εκλογή προέδρου απέτυχε ξανά στις 7 Δεκεμβρίου, με το ίδιο αποτέλεσμα.
2011-12
Στις 16 Δεκεμβρίου 2011 απέτυχε η πρώτη απόπειρα εκλογής Προέδρου από το Κοινοβούλιο και ακολούθησε μία δεύτερη, στις 15 Ιανουαρίου 2012. Ωστόσο, εκείνη η ψηφοφορία ακυρώθηκε καθώς κρίθηκε αντισυνταγματική επειδή δεν έγινε με μυστική ψηφοφορία. Στις 16 Μαρτίου το Κοινοβούλιο εξέλεξε Πρόεδρο το Νικολάε Τιμόφτι με 62 ψήφους υπέρ επί συνόλου 101, με το PCRM να μην συμμετέχει στην ψηφοφορία, θέτοντας τέρμα στην πολιτική κρίση που είχε ξεσπάσει έπειτα από τη διεξαγωγή των βουλευτικών εκλογών, τον Απρίλιο του 2009. Η εκλογή του Τιμόφτι εγκρίθηκε από το Συνταγματικό Δικαστήριο, στις 19 Μαρτίου και η ορκωμοσία του έγινε στις 23 Μαρτίου 2012.
2016
Στις εκλογές του 2016 ο πρόεδρος εξελέγη από το λαό. Ο Ιγκόρ Ντοντόν αναδείχθηκε νικητής των προεδρικών εκλογών στον δεύτερο γύρο.
2014
Το μπλοκ που είναι υπέρ της ένταξης της χώρας στην ΕΕ ήταν οι νικητές των βουλευτικών εκλογών στις 30 Νοεμβρίου 2014. Το Κόμμα των κομμουνιστών της Δημοκρατίας της Μολδαβίας (PCRM) υπέστησαν απώλειες, καθώς έπεσαν από τις 38 στις 21 έδρες. Τις περισσότερες έδρες κέρδισε το ρωσόφιλο Κόμμα των Σοσιαλιστών της Δημοκρατίας της Μολδαβίας (PSRM).
Εκλογές Απριλίου 2009
Βουλευτικές εκλογές διεξήχθησαν στις 5 Απριλίου του 2009. Η Ευρωπαϊκή Ένωση κάλεσε τη χώρα να αλλάξει τον εκλογικό της νόμο, με βάση τον οποίο απαιτείται το εκλογικό όριο του 6% για την είσοδο ενός πολιτικού κόμματος στο Κοινοβούλιο. Ωστόσο, ο πρόεδρος Βλαντιμίρ Βορόνιν απέρριψε τις προτάσεις. Σύμφωνα με τα πρώτα αποτελέσματα, το κυβερνών Κομμουνιστικό Κόμμα κέρδισε τις εκλογές Το Κομμουνιστικό Κόμμα προηγείται με ποσοστό 46% ενώ οι Φιλελεύθεροι Δημοκράτες, το μεγαλύτερο κόμμα της αντιπολίτευσης, έχουν ποσοστό 14%.
Τα τρία κόμματα της αντιπολίτευσης ανακοίνωσαν ότι θα ψήφιζαν όλα εναντίον του υποψηφίου που θα διόριζε το Κομμουνιστικό Κόμμα PCRM για το αξίωμα του προέδρου, με 61 ψήφους έναντι 101 απαιτούνταν. Αν το PCRM κέρδιζε ξανά μόνο 60 έδρες και αν το Κοινοβούλιο τρεις φορές αποτύγχανε να εκλέξει έναν υποψήφιο, αυτό σήμαινε ότι θα διεξάγονταν ξανά εκλογές. Ο πρόεδρος Βορόνιν αποχωρεί βάσει του Συντάγματος, καθώς έχει ήδη υπηρετήσει δύο θητείες στο ύπατο αξίωμα.
Δύο ημέρες μετά τη διεξαγωγή των εκλογών, μία γυναίκα έχασε τη ζωή της στο Κισινάου κατά τη διάρκεια επεισοδίων σε αντικυβερνητική διαδήλωση. Οι διαδηλωτές αμφισβήτησαν την εκλογική νίκη των κομμουνιστών στις εκλογές και κατέλαβαν το προεδρικό γραφείο. Στα βίαια επεισόδια περισσότεροι από 100 άνθρωποι τραυματίστηκαν και έγιναν 193 συλλήψεις. Οι διαδηλωτές εισέβαλαν στις 7 Απριλίου στο κτήριο του Κοινοβουλίου και προέβησαν σε βανδαλισμούς και καταστροφές. Ο Βορόνιν κατηγόρησε τη Ρουμανία για τα επεισόδια και αποφάσισε στις 8 Απριλίου την απέλαση τού Ρουμάνου πρεσβευτή και την ανάκληση της Μολδαβής πρέσβειρας από το Βουκουρέστι. Παράλληλα αποφάσισε το κλείσιμο των συνόρων με τη Ρουμανία. Η Ρουμανία αρνήθηκε τις κατηγορίες. Στις 10 Απριλίου ο πρόεδρος Βορόνιν υποκύπτοντας σε πιέσεις από την αντιπολίτευση ζήτησε κι εκείνος από το Συνταγματικό Δικαστήριο να αποφασίσει υπέρ της ανακαταμέτρησης των ψήφων. Από αυτήν ήταν απόντα τα τρία κόμματα της αντιπολίτευσης Το αποτέλεσμα των εκλογών δεν μεταβλήθηκε κατά τη διάρκεια της επαναληπτικής καταμέτρησης, καθώς κρίθηκε ότι δεν είχαν γίνει σοβαρά λάθη. Η επίσημη ανακήρυξη του Κομμουνιστικού Κόμματος ως νικητή των εκλογών έγινε στις 21 Απριλίου.
Εκλογές Ιουλίου 2009
Οι νέες βουλευτικές εκλογές διεξήχθησαν στις 29 Ιουλίου του 2009 με τη συμμετοχή 8 κομμάτων. Στις εκλογές εκείνες ηττήθηκαν οι Κομμουνιστές. Το Συνταγματικό Δικαστήριο επικύρωσε τα αποτελέσματα των εκλογών στις 14 Αυγούστου. Κοινοβούλιο, 29 Ιουλίου 2009 !style="background-color:#E9E9E9" align=center colspan="2" valign=center|Κόμματα και συνασπισμοί !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|+/− !style="background-color:#E9E9E9" align=right|Έδρες
2010
Στις βουλευτικές εκλογές του Νοεμβρίου του 2010, κανένα κόμμα δεν εξασφάλισε τη πλειοψηφία, που απαιτείται για το σχηματισμό κυβέρνησης και την εκλογή Προέδρου. Το Κομμουνιστικό Κόμμα με αρχηγό τον πρώην Πρόεδρο Βλαντιμίρ Βορόνιν πήρε το 40,8% των ψήφων, ενώ το Φιλελεύθερο-Δημοκρατικό Κόμμα του πρωθυπουργού Βλαντ Φιλάτ το 28,4%, το Δημοκρατικό Κόμμα του Μαριάν Λούπου 13% και το Φιλελεύθερο του προσωρινού Προέδρου Μιχάι Γκίμπου λίγο παραπάνω από 9%. Κοινοβούλιο, 28 Νοεμβρίου 2010 !style="background-color:#E9E9E9" align=center colspan="2" valign=center|Κόμματα και συνασπισμοί !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|+/− !style="background-color:#E9E9E9" align=right|Έδρες !style="background-color:#E9E9E9" align=right|+/−
Μπούντι Κρέπσκιε
Το Μπούντι Κρέπσκιε (πολωνικά: Budy Krępskie) είναι χωριό της Γκμίνα Γουασκάζεφ, στο Πόβιατ Γκαρβόλιν του Βοεβοδάτου Μασοβίας της κεντροανατολικής Πολωνίας. Βρίσκεται περίπου 4 χιλιόμετρα νοτιοδυτικά του Γουασκάζεφ, 16 χιλιόμετρα νότια του Γκαρβόλιν και 64 χιλιόμετρα νοτιοανατολικά της Βαρσοβίας.
Παραπομπές
Κατηγορία:Χωριά της Πολωνίας
Μεγάλη ομίχλη του Λονδίνου
250px|μικρογραφία|Η Στήλη του Νέλσον κατά τη διάρκεια της αιθαλομίχλης Η Μεγάλη Ομίχλη του Λονδίνου, ήταν ένα σοβαρό γεγονός ατμοσφαιρικής ρύπανσης που έπληξε το Λονδίνο, τον Δεκέμβριο του 1952. Προκλήθηκε από ένα ασυνήθιστα ισχρό ψυχρό κύμα, που, σε συνδυασμό με τον αντικυκλώνα, ατμοσφαιρικοί ρύποι - κυρίως εκπομπές άνθρακα - σχημάτισαν ένα παχύ στρώμα νέφους πάνω από την πόλη. Διήρκεσε από την Παρασκευή 5 Δεκεμβρίου έως την Τρίτη 9 Δεκεμβρίου 1952 και διαλύθηκε γρήγορα όταν άλλαξε ο καιρός.
Παραπομπές
Κατηγορία:Ηνωμένο Βασίλειο
Νήσος Φάρος
μικρογραφία|Χάρτης της αρχαίας Αλεξάνδρειας με την νήσο Φάρος Η Νήσος Φάρος (αραβικά: منارة) είναι πρώην νησί της Αλεξάνδρειας στην Αίγυπτο, σήμερα κατοικημένη χερσόνησος και μέρος του πολεοδομικού ιστού και του λιμανιού της πόλης. Η περιοχή σήμερα αντιστοιχεί στη συνοικία Ανφούσι. Στη νήσο Φάρος κατασκευάστηκε ο περίφημος φάρος της Αλεξάνδρειας. Το νησί έδωσε το όνομα στο οικοδόμημα κι όχι το αντίθετο, όπως πιστεύεται.
Ιστορία
Ο Όμηρος αναφέρει το νησί στην Οδύσσεια. Σύμφωνα με την αφήγηση, ο βασιλιάς της Σπάρτης Μενέλαος βγήκε στο νησί, του οποίου το όνομα δεν γνώριζε. Ρώτησε έναν άνθρωπο ποιος ήταν ο ιδιοκτήτης και πώς λεγόταν και του απάντησε «Pera'a» (Φαραώ της Αιγύπτου). Ο Μενέλαος όμως το παράφρασε σε «Φάρος» –που στα αρχαία ελληνικά σημαίνει κουβέρτα (τὸ φᾶρος: ύφασμα, κερί)–, και έδωσε αυτό το όνομα στο νησί.
μικρογραφία|Το [[Κάστρο του Καΐτμπεη]] Με την ίδρυση και την ανάπτυξη της Αλεξάνδρειας, οι Πτολεμαίοι αποφάσισαν να χτίσουν έναν φάρο στο ανατολικό άκρο του νησιού για τη διευκόλυνση των πλοίων. Επίσης, συνέδεσαν το νησί με την ηπειρωτική χώρα μέσω ενός υπερυψωμένου μονοπατιού, το Επταστάδιο, με μήκος επτά στάδια ή περίπου 1344 μέτρα. Με τις διαδοχικές διευρύνσεις, των φαινομένων καθίζησης και σεισμικά φαινόμενα οδήγησαν σε μια παράκτια υποχώρηση, ο δρόμος διευρύνθηκε και σχηματίστηκε ο ισθμός της Μανσέγια. Το νησί κατοικήθηκε και σε αυτό ήταν χτισμένο ένα υδραγωγείο.
Το 1303 και το 1323 το νησί υπέστη δύο μεγάλους σεισμούς όπου ο φάρος (της Αλεξάνδρειας) κατέρρευσε και πολλά λείψανά του κατέληξαν στο βυθό της θάλασσας. Το 1480, ο σουλτάνος Καΐτμπέης χρησιμοποίησε τα ερείπια του φάρου και έχτισε ένα φρούριο το οποίο σώζεται και σήμερα.
Παραπομπές
Κατηγορία:Νησιά της Αιγύπτου Κατηγορία:Χερσόνησοι της Αιγύπτου Κατηγορία:Πρώην νησιά Κατηγορία:Συνοικίες της Αλεξάνδρειας
Ολυμπιακό Στάδιο Τορίνου
Το Ολυμπιακό Στάδιο Τορίνου (ιταλ.: Stadio Olimpico di Torino), γνωστό και ως Κομουνάλε, είναι ένα ποδοσφαιρικό γήπεδο στο Τορίνο της Ιταλίας και είναι έδρα της Τορίνο ΦΚ, ενώ για ένα διάστημα ήταν έδρα της Γιουβέντους.
Ιστορία
Το στάδιο άρχισε να κατασκευάζεται τον Σεπτέμβριο του 1932 και εγκαινιάστηκε στις 14 Μαΐου 1933. Η αρχική του ονομασία ήταν Στάντιο Μουνισιπάλε Μπενίτο Μουσολίνι και χτίστηκε για τα καλύψει τους ένατους αγώνες Littoriali, που πραγματοποιήθηκαν το 1933. Μετά τους αγώνες το στάδιο έγινε έδρα της Γιουβέντους και αργότερα της Τορίνο (1958). Το 1990 και οι δύο ομάδες του Τορίνο μετακόμισαν στο σύγχρονο Στάδιο Ντέλε Άλπι. Μετά όμως την κατεδάφιση του Ντέλε Άλπι και με συνδυασμό της ανακαίνισης του Ολυμπιακού Σταδίου οι Τορίνο και Γιουβέντους επέστρεψαν στην παλιά τους έδρα. Η Γιουβέντους πέντε χρόνια αργότερα μετακόμισε στο νέο Στάδιο Γιουβέντους.
Χειμερινοί Ολυμπιακοί Αγώνες 2006
200px|left|thumb|Το στάδιο κατά τους Χειμερινούς Ολυμπιακούς Αγώνες 2006
Το στάδιο ανακατασκευάστηκε πλήρως το 2005 για να φιλοξενήσει τους Χειμερινούς Ολυμπιακούς Αγώνες 2006. Οι ανακαινίσεις ολοκληρώθηκαν στις 29 Νοεμβρίου 2005, ενώ κόστισαν 30.000.000 €. Ο διάδρομος στίβου αφαιρέθηκε και στη θέση του τοποθετήθηκε συνθετικός χλοοτάπητας.
Εξωτερικοί Σύνδεσμοι
Κατηγορία:Στάδια ποδοσφαίρου στην Ιταλία Κατηγορία:Αθλητικές εγκαταστάσεις στην Ιταλία Κατηγορία:Τορίνο Κατηγορία:Τορίνο ΦΚ Κατηγορία:Γιουβέντους
Ροδόλφειοι Πίνακες
thumb|205px|upright|Η χαρακτηριστική εικόνα της [[Προμετωπίδα|προμετωπίδας των Ροδόλφειων Πινάκων τιμά τους μεγάλους αστρονόμους του παρελθόντος: Τον `Ιππαρχο, τον Πτολεμαίο, τον Κοπέρνικο και ιδίως τον Τύχωνα.]]Ροδόλφειοι Πίνακες (ή Ροδολφινοί Πίνακες) ονομάζεται μια σειρά πινάκων με τις κινήσεις των πλανητών και μια σειρά αστρικών καταλόγων που δημοσίευσε το 1627 ο μεγάλος Γερμανός αστρονόμος Γιοχάνες Κέπλερ. Ήταν βασισμένοι στις ακριβείς παρατηρήσεις του Τύχο Μπράχε. Παρέχουν με ακρίβεια μερικών πρώτων λεπτών της μοίρας τις θέσεις 1055 άστρων. Επίσης έχουν οδηγίες και πίνακες για τον εντοπισμό τον πλανητών του Ηλιακού Συστήματος. Είναι οι πρώτοι που περιέχουν διορθωτικούς συντελεστές για την ατμοσφαιρική διάθλαση, καθώς και λογαριθμικούς-αντιλογαριθμικούς πίνακες επεξεργασμένους από τον ίδιο τον Κέπλερ.
Το όνομά τους το οφείλουν στον αυτοκράτορα της Αγίας Ρωμαϊκής Αυτοκρατορίας του Γερμανικού `Εθνους Ροδόλφο Β΄: ήταν ένας φόρος τιμής του Κέπλερ στον «προστάτη» του.
Οι νέοι πίνακες ξεπερνούσαν τους παλαιότερους: τους «Πρωσικούς» ή «Προυτενικούς» Πίνακες του Ράινχολντ (1551) και τους Αλφόνσειους Πίνακες (13ος αιώνας μ.Χ.). Σκοπός των Ροδόλφειων Πινάκων ήταν αρχικώς η παροχή ενός ακριβούς εργαλείου για την κατάρτιση ωροσκοπίων.
Εξωτερικοί σύνδεσμοι
Ροδολφειοι Πι Κατηγορία:Αστρονομικοί κατάλογοι
Ντένια Καμπαγιέρο
Η Ντένια Καμπαγιέρο Πόνσε (γεν. 13 Ιανουαρίου 1990) είναι Κουβανή αθλήτρια του στίβου, που εξειδικεύεται στη δισκοβολία.
Καριέρα
Ήταν 9η στο Παγκόσμιο Πρωτάθλημα Στίβου 2011, και κατέκτησε το χάλκινο μετάλλιο στους Παναμερικανικούς Αγώνες 2011.
Στην επόμενη διοργάνωση, στους Παναμερικανικοί Αγώνες 2015 κέρδισε το χρυσό μετάλλιο. Κέρδισε το χρυσό μετάλλιο στο Παγκόσμιο Πρωτάθλημα Στίβου 2015, με βολή στα 69.28 μέτρα, αφήνοντας πίσω της τη μεγάλη Κροάτισσα Σάντρα Πέρκοβιτς.
Το χάλκινο μετάλλιο κατέκτησε στους Θερινούς Ολυμπιακούς Αγώνες 2016, με βολή στα 65.34 μέτρα.
Η Καμπαγιέρο, ως ανερχόμενη παγκόσμια πρωταθλήτρια, μπορούσε μόνο να κατακτήσει την πέμπτη θέση στον τελικό, με βολή στα 64.37 μέτρα.
Εξωτερικοί σύνδεσμοι
Κατηγορία:Κουβανοί αθλητές του στίβου Κατηγορία:Κουβανοί Ολυμπιονίκες
Κατηγορία:Δισκοβόλοι Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Σύμμαχος ο Μεσσήνιος
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm,%20432-420%20BC,%20Olympia.%2087-90th%20Olympiad.jpg|μικρογραφία|[[Ημίδραχμο της Ολυμπίας, χρονολογούμενο μεταξύ 87ης (432 π.Χ.) και 90ης (420 π.Χ.) διοργάνωσης των αγώνων]] Ο Σύμμαχος ο Μεσσήνιος (γιος του Αισχύλου, 5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μεσσήνη της Μεγάλης Ελλάδας, ο οποίος στέφθηκε νικητής δύο φορές στο αγώνισμα του σταδίου, κατά τους 88ους (428 π.Χ.) και 89ους (424 π.Χ.) ολυμπιακούς αγώνες της αρχαιότητας. Το άγαλμα του στην Ολυμπία βρισκόταν κοντά στον ναό της Ήρας, δίπλα σε αυτά του πυγμάχου Νεολαΐδα και του παλαιστή Αρχέδαμου, με τα αγάλματα όλων να έχουν φιλοτεχνηθεί από τον γλύπτη Άλυπο τον Σικυώνιο.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες από την Μεγάλη Ελλάδα Κατηγορία:Αρχαίοι ολυμπιονίκες (5ος αιώνας π.Χ.)
Ρέτσιτσα (Οχρίδα)
Το Ρέτσιτσα είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.
Δημογραφία
Σύμφωνα με την απογραφή του 2002, το χωριό είχε πληθυσμό 5 κατοίκους.
Οι εθνοτικές ομάδες του χωριού περιλαμβάνουν:
Παραπομπές
Κατηγορία:Χωριά Δήμου Οχρίδας Κατηγορία:Χωριά της Βόρειας Μακεδονίας
Ρώσοι Δεκεμβριστές
Οι Δεκεμβριστές, όπως αποκλήθηκαν, ήταν Ρώσοι επαναστάτες στο πρώτο τέταρτο του 19ου αιώνα, οι οποίοι σχεδίασαν και τελικά υλοποίησαν ένα καθαρά στρατιωτικό κίνημα με στόχο την κατάργηση του φεουδαρχικού συστήματος της Αυτοκρατορικής Ρωσίας. Η επαναστατική ενέργειά τους εκδηλώθηκε στις 14 Δεκεμβρίου του 1825, αλλά ενώ αρχικά σημείωσε κάποια επιτυχία, τελικά οι επαναστατικές δυνάμεις συντρίφτηκαν από το πυροβολικό του τσάρου Νικόλαου Α΄ και οι ηγέτες του κινήματος συνελήφθησαν, φυλακίσθηκαν και εντέλει στις 15 Ιουλίου του 1826 απαγχονίσθηκαν οι πέντε θεωρούμενοι σαν πρωταίτιοι (Παύλος Ιβάνοβιτς Πέστελ, Ριλέεφ, Αποστόλ Μουράβιεφ, Μ. Π. Μπεστούζεφ-Ριούμιν, Καχόφσκυ). Οικτρή τύχη περίμενε και όσους απ’ τους συλληφθέντες επέζησαν, καθώς καταδικάσθηκαν σε πολύχρονη καταναγκαστική εργασία και στάλθηκαν εξορία σε κάτεργα στη Σιβηρία.
Πηγή
Κατηγορία:Ιστορία της Ρωσίας
Ηλεκτροχημεία
Η Ηλεκτροχημεία είναι ο δυναμικός επιστημονικός κλάδος της Χημείας που σχετίζεται με τον ηλεκτρισμό.
Για παράδειγμα το νερό που είναι μια χημική ένωση και αποτελείται από υδρογόνο και οξυγόνο, με κατάλληλη ηλεκτρολυτική συσκευή μπορεί να διαχωρισθεί στα συστατικά του. Την χημική αντίδραση της παραγωγής αυτής μελετά η Ηλεκτροχημεία καθώς και όλες εκείνες που συμβαίνουν στις διάφορες επιμεταλλώσεις.
Αιθανάλη
Η ακεταλδεΰδη (συστηματική ονομασία αιθανάλη, αγγλικά: ethanal) είναι οργανική χημική ένωση, και πιο συγκεκριμένα η δεύτερη απλούστερη και μια από τις σημαντικότερες αλδεΰδες. Έχει μοριακό τύπο C2H4O, αλλά συνηθέστερα χρησιμοποιείται ο ημισυντακτικός τύπος της CH3CHO και ο συντομογραφικός MeCHO. Βρίσκεται ευρύτατα στη φύση και παράγεται σε μεγάλη κλίμακα από τη βιομηχανία. Η ακεταλδεΰδη βρίσκεται με φυσικό τρόπο στον καφέ, στο ψωμί και στα ώριμα φρούτα. Επίσης, παράγεται με μερική οξείδωση της αιθανόλης από το ηπατικό ένζυμο αιθανολική αφυδρογονάση, συνεισφέροντας έτσι στην πρόκληση πονοκεφάλου μετά την κατανάλωση αλκοόλης. Οι διαδρομές έκθεσης στην ακεταλδεΰδη συμπεριλαμβάνουν τον αέρα, το νερό, τη γη ή τα υπόγεια ύδατα, αλλά επίσης την κατανάλωση αλκοολούχων ποτών και το κάπνισμα. Η κατανάλωση δισουλφιράμης παρεμποδίζει τη δράση της αιθαναλικής αφυδρογονάσης, ενζύμου που είναι υπεύθυνο για το μεταβολισμό της αιθανόλης σε αιθανικό οξύ, προκαλώντας έτσι την αύξηση της συγκέντρωσης αιθανάλης στο σώμα.
Ο Διεθνής Οργανισμός Ερευνών για τον Καρκίνο (International Agency for Research on Cancer) κατέταξε την αιθανάλη στην Ομάδα 1 των καρκινογόνων.
Η αιθανάλη είναι μια «από τις συχνότερα ιστάμενες αέριες τοξίνες με κίνδυνο καρκινογένεσης μεγαλύτερο από 1:106».
Ισομέρεια
Με βάση το χημικό της τύπο έχει τα ακόλουθα δύο (2) ισομερή θέσης:
Ιστορία
Η αιθανάλη παρατηρήθηκε για πρώτη φορά το 1774, από το Σουηδό φαρμακοποιό και χημικό Καρλ Βίλχελμ Σέελε (Carl Wilhelm Scheele). Ερευνήθηκε το 1800 από τους Γάλλους χημικούς Αντουάν Φρανσουά (Antoine François, comte de Fourcroy) και Λουΐ Νικολά Βωκλέν (Louis Nicolas Vauquelin), ενώ ακόμη αργότερα, το 1821, το 1822 και το 1832, ερευνήθηκε επίσης από το Γερμανό χημικό Γιόχαν Βόλφγκανγκ Ντεμπεράινερ (Johann Wolfgang Döbereiner) , και έπειτα, το 1835, από τον επίσης Γερμανό χημικό Γιούστους φον Λίμπιγκ (Justus von Liebig). Το 1835, ο Λίμπιγκ ονόμασε τη νέα για τότε ένωση «αλδεΰδη», όνομα από το οποίο προήλθε αργότερα η εμπειρική ονομασία «ακεταλδεΰδη» , γιατί ο ίδιος ο όρος αλδεΰδη, ως γνωστόν, τελικά χρησιμοποιήθηκε για να ονομάσει όλην την τάξη των αλδεϋδών, κατ' αναλογία με το «αλκοόλη», που αρχικά αναφερόταν μόνο στην αιθανόλη.
Βιομηχανική
Το 2003 η παγκόσμια ετήσια παραγωγή αιθανάλης ήταν περίπου 1 εκατομμύριο τόννοι. Πριν από το 1962, η αιθανόλη και το αιθίνιο ήταν οι κύριες πρόδρομες ενώσεις της αιθανάλης. Από τότε (1962) έγινε το αιθένιο κυρίαρχη πρόδρομη ένωση.
Η κύρια μέθοδος παραγωγής περιλαμβάνει την οξείδωση αιθενίου μέσω της διεργασίας Γουάκερ (Wacker process). Η διεργασία περιλαμβάνει οξείδωση του αιθενίου χρησιμοποιώντας ένα ομοιογενές καταλυτικό σύστημα παλλαδίου - χαλκού : Από τη δεκαετία του 1970 η παγκόσμια παραγωγική χωρητικότητα της διεργασίας, με την άμεση οξείδωση Γουάκερ - Χόχστ (Wacker-Hoechst direct oxidation) αυξήθηκε σε πάνω από 2 εκατομμύρια τόννους/έτος.
Όταν χρειάζονται μικρότερες ποσότητες αιθανάλης, η τελευταία μπορεί να παραχθεί και με μερική οξείδωση της αιθανόλης, με μια εξώθερμη αντίδραση. Αυτή τυπικά διεξάγεται πάνω από άργυρο ως καταλύτη στους 500–650°C :
Αυτή η μέθοδος αποτελεί μια από τις παλαιότερες παραγωγικές οδούς βιομηχανικής παραγωγής αιθανάλης.
Η αιθανάλη μπορεί, επίσης, να παραχθεί με ενυδάτωση αιθινίου, που καταλύεται με άλατα υδραργύρου. Η αντίδραση παράγει ενδιάμεσα αιθενόλη, που ταυτομερίζεται σε αιθανάλη :
Εναλλακτικές βιομηχανικές μέθοδοι
Παραδοσιακή αλλά όχι πλέον οικονομικά βιώσιμη μέθοδος αποτελεί η μερική αφυδρογόνωση αιθανόλης:
Αυτή είναι μια εξώθερμη αντίδραση που διεξάγεται με ατμούς αιθανόλης στους 260–290 °C που διέρχονται πάνω από καταλύτη που βασίζεται στο χαλκό. Αυτή η διεργασία ήταν κάποτε οικονομικά ελκυστική, γιατί συμπαράγει υδρογόνο ως παραπροϊόν.
Άλλες διαθέσιμες μέθοδοι
Η υδροφορμυλίωση μεθανόλης, με καταλύτες άλατα κοβαλτίου, νικελίου ή σιδήρου, παράγει επίσης αιθανάλη:
Προς το παρόν η μέθοδος δεν έχει βιομηχανική σημασία.
Ομοίως, αιθανάλη παράγεται και με συνθετικό αέριο, αλλά με πιο μέτρια εκλεκτικότητα :
Με καταλυτική οξείδωση αιθυλοβενζόλιου
Με καταλυτική οξείδωση αιθυλοβενζόλιου (PhCH2CH3) συμπαράγονται φαινόλη (PhOH) και αιθανάλη:
Με καταλυτική οξείδωση αιθανίου
Με καταλυτική οξείδωση αιθανίου παράγεται αιθανάλη:
Με επίδραση μεθυλομαγνησιοαλογονίδιου σε φορμικό εστέρα
Με επίδραση μεθυλομαγνησιοαλογονίδιου σε φορμικό εστέρα :
Με μερική οξείδωση αιθανόλης
Με μερική οξείδωση αιθανόλης, με σχετικά ήπια οξειδωτικά μέσα, όπως το τριοξείδιο του χρωμίου :
Με έμμεση μερική αναγωγή αιθανικού οξέος
1. Αρχικά το αιθανικό οξύ μετατρέπεται σε αιθανοϋλοχλωρίδιο :
2. Το αιθανοϋλοχλωρίδιο ανάγεται καταλυτικά άμεσα προς αιθανάλη:
Με οζονόλυση 2-βουτένιου
Με οζονόλυση 2-βουτενίου παράγεται τελικά αιθανάλη :
Ταυτομέρεια με αιθενόλη
Ο κετοενολικός ταυτομερισμός έχει πολύ υψηλό ενεργειακό εμπόδιο και γι' αυτό δεν συμβαίνει (ποσοτικά) στη θερμοκρασία δωματίου. Ωστόσο, πρόσφατα βρέθηκε ότι ο κετοενολικός ταυτομερισμός μπορεί να καταλυθεί αποτελεσματικά μέσω φωτοχημικής διεργασίας ή με τη χρήση ανόργανων οξέων (όπως υπερχλωρικό οξύ και θειικό οξύ) ως καταλύτες. Αυτά τα ευρήματα προτείνουν ότι ο κετοενολικός ταυτομερισμός είναι μια βιώσιμη αντιδραστική οδός για τις ατμοσφαιρικές και στρατοσφαιρικές συνθήκες, και έλαβε αξιόλογη προσοχή εξαιτίας των εν δυνάμει ατμοσφαιρικών επιπτώσεων, εφόσον η αιθενόλη είναι ένα νευραλγικής σημασίας ενδιάμεσο για την παραγωγή οργανικών οξέων στην ατμόσφαιρα.
Αντιδράσεις συμπύκνωσης
Εξαιτίας του (σχετικά) μικρού (μοριακού) μεγέθους της και τη διαθεσιμότητά της αιθανάλης ως άνυδρο μονομομερές (αντίθετα από τη μεθανάλη), η αιθανάλη είναι συνηθισμένο ηλεκτρονιόφιλο για οργανικές συνθέσεις. Με σεβασμό προς τις αντιδράσεις συμπύκνωσής της, η αιθανάλη είναι προχειρόμορφη. Χρησιμοποιείται συνήθως ως πηγή του συνθόνιου CH3C+H(OH) στην αλδολική και στις συγγενικές αντιδράσεις συμπύκνωσης. Οι οργανομαγνησιακές και οι οργανολιθιακές ενώσεις αντιδρούν με την αιθανάλη δίνοντας υδροξυαιθυλοπαράγωγα. Σε μια από τις πιο θεαματικές αντιδράσεις συμπύκνωσης της αιθανάλης τρία (3) ισοδύναμα μεθανάλης συμπυκνώνονται με αιθαναλη δίνοντας πενταερυθριτόλη [C(CH2OH)4].
Στην αντίδραση Στρέκερ (Strecker reaction) η αιθανάλη συμπυκνώνεται με κυανιούχα και αμμωνία δίνοντας, μετά από υδρόλυση, το αμινοξύ αλανίνη. Η αιθανάλη μπορεί να συμπυκνωθεί με αμίνες, δίνοντας ιμίνες. Σε μια τέτοια συμπύκνωση με κυκλοεξυλαμίνη δίνει N-αιθυλιδενοκυκλοεξυλαμίνη. Αυτές οι ιμίνες μπορούν να χρησιμοποιηθούν άμεσα για μεταγενέστερες αντιδράσεις, όπως μια αλδολική συμπύκνωση.
Η αιθανάλη είναι επίσης μια σημαντική δομική μονάδα για τη σύνθεση ετεροκυκλικών ενώσεων. Ένα αξιοσημείωτο (τέτοιο) παράδειγμα είναι η μετά από επίδραση αμμωνίας μετατροπή της αιθανάλης σε 5-αιθυλο-2-μεθυλοπυριδίνη.
Αντιδράσεις με αζωτούχες ενώσεις
Αντιδρά με αρκετά είδη αζωτούχων ενώσεων του γενικού τύπου NH2A, όπου το A μπορεί να είναι υδρογόνο, αλκύλιο, υδροξύλιο, αμινοξάδα και διάφορα άλλα. Με βάση το γενικό τύπο η γενική αντίδραση είναι η ακόλουθη :
1. Με αμμωνία παράγεται αιθανιμίνη. Προκύπτει από την παραπάνω γενική με A = H:
2. Με πρωτοταγείς αμίνες (RNH2) παράγεται Ν-αλκυλοαιθανιμίνη. Προκύπτει από την παραπάνω γενική με A = R:
3. Με υδροξυλαμίνη παράγεται αιθανοξίμη. Προκύπτει από την παραπάνω γενική με A = OH:
4. Με υδραζίνη παράγεται αρχικά αιθανυδραζόνη και με περίσσεια αιθανάλης διαιθυλεναζίνη. Προκύπτει από την παραπάνω γενική με A = NH2:
5. Με φαινυλυδραζίνη παράγεαι 1-αιθυλενο-2-φαινυλυδραζόνη. Προκύπτει από την παραπάνω γενική με A = NHPh::
6. Με υδραζινομεθαναμίδιο παράγεται (2-αιθυλενυδραζινο)μεθαναμίδιο. Προκύπτει από την παραπάνω γενική με A = NCONH2:
Συμπύκνωση με δευτεροταγείς αμίνες
Με επίδραση δευτεροταγούς αμίνης (RNHR') παράγεται αρχικά 1-(διαλκυλαμινο)αιθανόλη, η οποία στη συνέχεια με αφυδάτωση μπορεί να δώσει Ν,Ν-διαλκυλαιθεναμίνη :
Αλδολική συμπύκνωση
1. Με επίδραση βάσης έχουμε τη λεγόμενη αλδολική συμπύκνωση, η οποία όταν γίνεται με τον εαυτό της, παράγεται αρχικά 3-υδροξυβουτανάλη, η οποία στη συνέχεια με αφυδάτωση μπορεί να δώσει 2-βουτενάλη :
2. Μαζί με μεθανάλη, σε αναλογία 1:3, σχηματίζεται 2,2-διυδροξυμεθυλο-1,3-προπανοδιόλη :
3. Μαζί με μεθανάλη και αμμωνία δίνει πυριδίνη: 30 px
Συμπύκνωση με «ενεργές» μεθυλενομάδες
Με την επίδραση «ενεργών» μεθυλενομάδων, δηλαδή ενώσεων του γενικού τύπου XCH2Y, όπου X,Y ηλεκτραρνητικές ομάδες όπως π.χ. κυανομάδα (CN), καρβαλκοξυομάδα (COOR), έχουμε την αντίδραση Knoevenagel :
Συμπύκνωση με α-αλεστέρες
Με επίδραση α-αλεστέρων (R'CHXCOOR) έχουμε την αντίδραση Darzen. Π.χ. με αλαιθανικό αλκυλεστέρα (XCH2COOR) τελικά παράγεται 1-καρβαλκοξυ-2-μεθυλοξιράνιο : 100 px
Ακεταλικά παράγωγα
Τρία (3) ισοδύναμα αιθανάλης συμπυκνώνονται, σχηματίζοντας την παραλδεΰδη, ένα κυκλικό τριμερές που περιέχει απλούς δεσμούς C-O.
Συγκεκριμένα, η αιθανάλη με επίδραση οξέος μπορεί να υποστεί τριμερισμό προς παραλδεΰδη, δηλαδή το 2,4,6-τριμεθυλο-1,3,5-τριοξάνιο : 100 px Με συμπύκνωση τεσσάρων (4) ισοδυνάμων αιθανάλης λαμβάνεται η μεταλδεΰδη, ένα κυκλικό τετραμερές της:
frameless|70x70px Η αιθανάλη σχηματίζει ένα σταθερό ακεταλικό προϊόν αντιδρώντας με την αιθανόλη, υπό συνθήκες που ευνοούν την αφυδάτωση. Το προϊόν τέτοιας αντίδρασης, δηλαδή το διαιθοξυαιθάνιο [CH3CH(OCH2CH3)2] ονομάζονταν «ακετάλη», ένας όρος που τελικά επεκτάθηκε για να περιγράψει γενικότερα ενώσεις με γενικό τύπο RCH(OR)2, όπου τα R δεν είναι απαραίτητα τα ίδια. Πιο συγκεκριμένα, με προσθήκη αλκοόλης (ROH) στην αιθανάλη παράγεται αρχικά 1-αλκοξυαιθανόλη, και έπειτα, με περίσσεια αλκοόλης 1,1-διαλκοξυαιθάνιο :
Αναγωγή προς αιθανόλη
Μπορεί να αναχθεί προς αιθανόλη με τις ακόλουθες μεθόδους
1. Με λιθιοαργιλιοϋδρίδιο (LiAlH4):
2. Με καταλυτική υδρογόνωση:
Αναγωγή προς αιθάνιο
Μπορεί να αναχθεί προς αιθάνιο με την μεθόδο Wolff-Kishner
Οξείδωση προς αιθανικό οξύ
Μπορεί να οξειδωθεί προς αιθανικό οξύ ;
1. Με υπερμαγγανικό κάλιο:
2. Με τριοξείδιο του χρωμίου:
3. Με οξυγόνο:
4. Με αντιδραστήριο Tollens (αμμωνιακό διάλυμα νιτρικού αργύρου):
5. Με αντιδραστήρια Fehling:
Οξείδωση προς αιθανοδιάλη
Μπορεί να οξειδωθεί προς αιθανοδιάλη με χρήση διοξειδίου του σεληνίου
Προσθήκη ύδατος
Με προσθήκη ύδατος σε αιθανάλη παράγεται, σε χημική ισορροπία, η μη απομονώσιμη ασταθής 1,1-αιθανοδιόλη :
Προσθήκη 1,2-αιθανοδιόλης
Με προσθήκη 1,2-αιθανοδιόλης παράγεται 2-μεθυλο-1,3-διοξολάνιο : 50 px
Προσθήκη 1,2-αιθανοδιθειόλης
Με προσθήκη 1,2-αιθανοδιθειόλης παράγεται 2-μεθυλο-1,3-διθειολάνιο : 50 px
50 px
Επίδραση φωσφοροϋλιδίων
Με επίδραση φωσφοροϋλιδίων [Ph3P+C-(R)R'] έχουμε τη λεγόμενη αντίδραση Wittig, με την οποία παράγεται 1,2-διαλκυλο-1-προπένιο :
Προσθήκη διαφόρων πυρηνόφιλων αντιδραστηρίων
Είναι δυνατή η προσθήκη διαφόρων πυρηνόφιλων αντιδραστηρίων στο διπλό δεσμό C=Ο που περιέχει η αιθανάλη. Π.χ.: :
Γιόβελ Ζούσμαν
Ο Γιόβελ Ζούσμαν (γεννήθηκε στις 12 Μαΐου 1998) είναι Ισραηλινός επαγγελματίας καλαθοσφαιριστής της Άλμπα Βερολίνου της 1ης Γερμανίας και της Ευρωλίγκας. Με ύψος 2.01 μέτρων, παίζει στις θέσεις των σούτινγκ γκαρντ και σμολ φόργουορντ. Ο Ζούσμαν αναδείχθηκε Πολυτιμότερος Παίχτης (MVP) του Ευρωπαϊκού Πρωταθλήματος Νέων Ανδρών της FIBA του 2018. Ονομάστηκε Αμυντικός Παίκτης της Χρονιάς στο Ισραηλινό Πρωτάθλημα για το 2020.
Αιθανάλη
Προσθήκη διαφόρων πυρηνόφιλων αντιδραστηρίων
2. Με προσθήκη όξινου θειικού νατρίου παράγεται 1-υδροξυ-αιθανοσουλφονικό οξύ:
Γιόβελ Ζούσμαν
Βιογραφία
Ο Γιόβελ Ζούσμαν γεννήθηκε στο Κφαρ Σάμπα του Ισραήλ, σε μία εβραϊκή οικογένεια. Μεγάλωσε στη Νετάνια και έπαιξε για την ομάδα νέων της Ελίτζουρ Νετάνια. Έγινε μέλος του Ινστιτούτου Γουίνγκεϊτ και της Μακάμπι Τελ Αβίβ στα τέλη της εφηβείας του.
Αιθανάλη
Προσθήκη διαφόρων πυρηνόφιλων αντιδραστηρίων
3. Με προσθήκη αλκυλομαγνησιοαλογονιδίου (RMgX) παράγεται 1-αλκυλο-1-υδροξυαιθανόλη:
Γιόβελ Ζούσμαν
Αθλητική σταδιοδρομία
Το 2015 ο Ζούσμαν ξεκίνησε την επαγγελματική του σταδιοδρομία στη Μακάμπι Τελ Αβίβ. Στις 18 Οκτωβρίου 2015 ο Ζούσμαν έκανε το επαγγελματική πρώτη εμφάνισή του σε ένα παιχνίδι του του ισραηλινού πρωταθλήματος (ISBL), σε μία νίκη με 85–70 επί της Μπνέι Χερζλίγια, καταγράφοντας δύο πόντους από τον πάγκο.
Αιθανάλη
Προσθήκη διαφόρων πυρηνόφιλων αντιδραστηρίων
4. Με προσθήκη πενταχλωριούχου φωσφόρου παράγεται 1,1-διχλωραιθάνιο:
Αλογόνωση
Με επίδραση αλογόνου (X2) έχουμε προσθήκη του στην ταυτομερή αιθενόλη. Παράγεται αρχικά η ασταθής 1,2-διαλοαιθανόλη που αφυδραλογονώνεται σχηματίζοντας τελικά αλαιθανάλη :
Γιόβελ Ζούσμαν
Αθλητική σταδιοδρομία
Στις 24 Αυγούστου 2016 ο Ζούσμαν δόθηκε δανεικός στη Μακάμπι Ρανανά της 2ης Ισραήλ. Σε 28 παιχνίδια που έπαιξε με την Ρανανά, είχε μέσο όρο 11,7 πόντους, 3,6 ριμπάουντ, 2,3 ασίστ και 1,8 κλεψίματα ανά παιχνίδι, ενώ ευστοχεί με 41 τοις εκατό στα τρίποντα. Ο Ζούσμαν βοήθησε την Ρανανά να φτάσει στα Πλέι Οφ της 2ης Ισραήλ με το πρώτο εισιτήριο, αλλά τελικά αποκλείστηκε από τη Μακάμπι Χοντ Χασαρόν στους Προημιτελικούς.
Αιθανάλη
Επίδραση διαζωμεθανίου
Με επίδραση διαζωμεθάνιου παράγεται μεθυλοξιράνιο : 100 px
Γιόβελ Ζούσμαν
Μακάμπι Τελ Αβίβ
Στις 27 Ιουλίου 2017 ο Ζούσμαν υπέγραψε τετραετή επέκταση συμβολαίου με τη Μακάμπι Τελ Αβίβ. Στις 8 Ιουνίου 2018, ο Ζούσμαν ονομάστηκε το ανερχόμενο αστέρι του Ισραηλινού Πρωταθλήματος του 2018. Ο Ζούσμαν βοήθησε τη Μακάμπι να κερδίσει το Ισραηλινό Λιγκ Καπ του 2017 και το Ισραηλινό Πρωτάθλημα του 2018.
Αιθανάλη
Επίδραση υδραζωτικού οξέος
Με επίδραση υδραζωτικού οξέος παράγεται αιθανονιτρίλιο και μεθυλαμινομεθανάλη :
Γιόβελ Ζούσμαν
Μακάμπι Τελ Αβίβ
Στις 11 Ιανουαρίου 2019 ο Ζούσμαν σημείωσε επίδοση σταδιοδρομίας στην Ευρωλίγκα με 15 πόντους, ευστοχώντας με 6 στα 6 σουτ εντός πεδιάς για να πάει μαζί με έξι ριμπάουντ και δύο κλεψίματα, σε μία νίκη με 93–76 επί της ΤΣΣΚΑ Μόσχας. Στις 31 Ιανουαρίου 2019, ο Ζούσμαν αναδείχθηκε ο Ισραηλινός παίκτης του μήνα, για παιχνίδια που παίχτηκαν τον Ιανουάριο. Ο Ζούσμαν βοήθησε τη Μακάμπι να κερδίσει το Ισραηλινό Πρωτάθλημα του 2019, κερδίζοντας τον δεύτερο συνεχόμενο τίτλο του Ισραηλινού Πρωταθλήματος στη διαδικασία.
Αιθανάλη
Αλοφορμική αντίδραση
Με επίδραση αλογόνου (X2) σε αλκαλικό περιβάλλον σε αιθανάλη, έχουμε τη λεγόμενη αλοφορμική αντίδραση, και παράγονται αλοφόρμιο και μεθανικό άλας :
Γιόβελ Ζούσμαν
Μακάμπι Τελ Αβίβ
Στις 27 Ιουνίου 2019, ο Ζούσμαν εντάχθηκε στους Κλίβελαντ Καβαλίερς για το Σάμερ Λιγκ του NBA του 2019.
Αιθανάλη
Φωτοχημική προσθήκη σε αλκένια
Με επίδραση αιθανάλης σε αιθένιο σχηματίζεται φωτοχημικά 2-μεθυλοξετάνιο (Αντίδραση Paterno–Büchi) : 80 px
Γιόβελ Ζούσμαν
Μακάμπι Τελ Αβίβ
Ονομάστηκε Αμυντικός Παίκτης της Χρονιάς στο Ισραηλινό Πρωτάθλημα για το 2020.
Αιθανάλη
Επίδραση καρβενίων
Παρεμβολή καρβενίων, π.χ. με μεθυλενίου παράγονται προπανάλη, προπανόνη και μεθυλοξιράνιο : 100 px
Γιόβελ Ζούσμαν
Άλμπα Βερολίνου
Στις 6 Αυγούστου 2021, υπέγραψε με την Άλμπα Βερολίνου της 1ης Γερμανίας.
Αιθανάλη
Βιοχημικές ιδιότητες και επιδράσεις στην υγεία
Στο συκώτι, το ένζυμο αλκοολική δεϋδρογονάση οξειδώνει την αιθανόλη σε αιθανάλη, που μετά οξειδώνεται παρά πέρα σε ακίνδυνο αιθανικό οξύ με ένα άλλο ένζυμο, την αιθαναλική δεϋδρογονάση. Και οι δυο αυτές οξειδοαναγωγικές αντιδράσεις συνδυάζονται με την αναγωγή του νικοτιναμιδοαδενινοδινουκλεοτίδιου (NAD) στην ανηγμένη του μορφή NADH2 :
Γιόβελ Ζούσμαν
Μικρές Εθνικές ομάδες Ισραήλ
Ο Ζούσμαν ήταν μέλος των εθνικών ομάδων του Ισραήλ κάτω των 16, κάτω των 18 και κάτω των 20 ετών.
Τον Ιούλιο του 2017 ο Ζούσμαν βοήθησε την ισραηλινή ομάδα νέων ανδρών να φτάσει στους τελικούς του Ευρωπαϊκού Πρωταθλήματος Νέων Ανδρών της FIBA του 2017, όπου τελικά έχασε από την Ελλάδα. Ο Ζούσμαν τελείωσε την διοργάνωση με μέσο όρο 16,3 πόντους, 5,7 ριμπάουντ και 1,9 ασίστ ανά παιχνίδι.
Τον Ιούλιο του 2018, ο Ζούσμαν οδήγησε την ισραηλινή ομάδα νέων ανδρών στο χρυσό μετάλλιο στο Ευρωπαϊκό Πρωτάθλημα Νέων Ανδρών της FIBA του 2018. Ολοκλήρωσε την διοργάνωση με μέσο όρο 14,4 πόντους, 4,7 ριμπάουντ, 3,6 ασίστ και 2,3 κλεψίματα ανά αγώνα. Ο Ζούσμαν ονομάστηκε Πολυτιμότερος Παίχτης (MVP) του τουρνουά και κέρδισε επίσης μια θέση στην καλύτερη ομάδα όλου του τουρνουά, μαζί με τον συμπαίκτη του Ντένι Αβντίγια.
Εθνική ομάδα ανδρών Ισραήλ
Ο Ζούσμαν είναι μέλος της εθνικής ομάδας καλαθοσφαίρισης του Ισραήλ. Στις 23 Φεβρουαρίου 2018, ο Ζούσμαν έκανε την πρώτη του εμφάνιση για την ανδρική ομάδα σε αγώνα προκριματικών για το Παγκόσμιο Πρωτάθλημα Καλαθοσφαίρισης της FIBA του 2019 απέναντι στη Μεγάλη Βρετανία.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Άλμπα Βερολίνου
Αιθανάλη
Βιοχημικές ιδιότητες και επιδράσεις στην υγεία
Στον εγκέφαλο, η αλκοολική δεϋδρογονάση παίζει έναν δευτερεύουσας σημασίας ρόλο στην οξείδωση της αιθανόλης σε αιθανάλη. Αντίθετα, το ένζυμο καταλάση είναι εκείνο που αναλαμβάνει εκεί στο μεγαλύτερο ποσοστό την διεκπεραίωση αυτής της αντίδρασης.
Επίσης, τα τελευταία στάδια της αλκοολικής σύνθεσης στα βακτήρια, στα φυτά και στις ζύμες περιλαμβάνουν τη μετατροπή του πυροσταφυλικού οξέος σε αιθανάλη, με τη συμβολή του ενζύμου αποκαρβοξυλάση του πυροσταφυλικού οξέος, και, τέλος, την αναγωγή της αιθανάλης σε αιθανόλη, με την αλκοολική δεϋδρογονάση σ' αυτήν την περίπτωση να καταλύει την αντίστροφη αντίδραση:
Εθισμός στον καπνό
Η αιθανάλη αποτελεί σημαντικό συστατικό του καπνού του τσιγάρου (και των άλλων μέσων καπνίσματος του καπνού). Έχει αποδειχθεί ότι συνεργάζεται με τη νικοτίνη, αυξάνοντας την εμφάνιση και την επιμονή του εθισμού στο κάπνισμα, ιδίως σε εφήβους.
Νόσος Αλτσχάιμερ
Οι άνθρωποι με γενετική προδιάθεση ανεπαρκούς παραγωγής αιθαναλικής δεϋδρογονάσης και συνεπώς ανεπαρκούς μετατροπής της αιθανάλης σε αιθανικό οξύ, παρουσιάζουν αυξημένο κίνδυνο να προσβληθούν από τη Νόσο Αλτσχάιμερ.
Κατανάλωσης οινοπνευματούχων ποτών
Το φάρμακο δισουλφιράμη (Antabuse) αποτρέπει την οξείδωση της αιθανάλης σε αιθανικό οξύ και έχει δυσάρεστες συνέπειες για τους καταναλωτές αλκοολούχων ποτών. Η ουσία αυτή χορηγείται σαν μέσο αποτροπής σε αλκοολικούς που επιθυμούν να παραμείνουν νηφάλιοι.
Καρκινογέννεση
Μια μελέτη σε 818 βαριά αλκοολικούς έδειξε πως εκείνοι που εκτίθενται σε περισσότερη αιθανάλη από το κανονικό εξαιτίας γενετικής ανεπάρκειας στο γονίδιο που σχετίζεται με την παραγωγή αιθαναλικής δεϋδρογονάσης, βρίσκονται σε μεγαλύτερο κίνδυνο να αναπτύξουν καρκίνο στο ανώτερο γαστρεντερικό σωλήνα και στο συκώτι.
Εφαρμογές
Παραδοσιακά η αιθανάλη χρησιμοποιούνταν κυρίως για την παραγωγή του αιθανικού οξέος. Αυτή η εφαρμογή είναι σε φθίνουσα πορεία, γιατί το αιθανικό οξύ παράγεται πιο αποτελεσματικά από μεθανόλη, με τις διεργασίες Monsanto και Cativa. Ωστόσο, η παραγωγή αιθανικού οξέος από αιθανάλη εφαρμόζεται, ακόμη, πολύ. Όσο δε αφορούν οι αντιδράσεις συμπύκνωσής της, η αιθανάλη είναι πολύ σημαντική για την παραγωγή παραγώγων της πυριδίνης, της 2,2-δι(υδροξυμεθυλο)-1,3-προπανοδιόλης και της 2-βουτενάλης. Η ουρία και η αιθανάλη συνδυάζονται δίνοντας μια χρήσιμη ρητίνη. Ο οξικός ανυδρίτης αντιδρά με την αιθανάλη δίνοντας διαιθανικό αιθυλιδενοδιεστέρα, ένα χρήσιμο ενδιάμεσο για την παραγωγή αιθανικού βινυλεστέρα, που χρησιμοποιείται με τη σειρά του για την παραγωγή πολυβινυλαιθανικού οξέος.
Ασφάλεια
Η αιθανάλη είναι τοξική όταν χρησιμοποιείται εξωτερικά για μακροχρόνιο διάστημα, ερεθιστική και πιθανότατα καρκινογόνα. Είναι ένας αέριος ρύπος που παράγεται από μερική καύση διαφόρων ανθρακούχων καυσίμων, από πηγές όπως τα αυτοκίνητα. Είναι ακόμη παράγωγο της καύσης των προϊόντων καπνίσματος. Δημιουργείται, επίσης, με τη θερμική διάσπαση πολλών πολυμερών (και μερικών άλλων προϊόντων) που χρησιμοποιούνται στη βιομηχανία παραγωγής πλαστικών (ή σε άλλους χώρους εργασίας ή διαβίωσης).
Πηγές
Κατηγορία:Αλκανάλες Κατηγορία:C2 Κατηγορία:Αρωματικές ύλες Κατηγορία:Ηπατοτοξίνες
Μπεν Λάμερς
Ο Μπέντζαμιν Ουίλιαμ Λάμερς (γεννήθηκε στις 12 Νοεμβρίου 1995) είναι Αμερικανός επαγγελματίας καλαθοσφαιριστής της Άλμπα Βερολίνου της 1ης Γερμανίας. Έπαιξε κολεγιακό μπάσκετ στο Τζόρτζια Τεκ.
Κολεγιακή σταδιοδρομία
αριστερά|μικρογραφία| Ο Λάμερς στο Τζόρτζια Τεκ το 2016 Ο Λάμερς ήρθε στο Τζόρτζια Τεκ από το Λύκειο του Άλαμο Χάιτς στο Σαν Αντόνιο του Τέξας, κερδίζοντας διακρίσεις σε όλες τις πολιτείες σε κάθε μία από τις τρεις τελευταίες χρονιές του. Επέλεξε τους Γέλοου Τζάκετς έναντι του Τέξας A&amp;M, του Μαϊάμι, του Μαρκέτ και του Στάνφορντ. Ο Λάμερς επέλεξε το Τζόρτζια Τεκ εν μέρει για την αριστεία της στη μηχανολογία. Στο γήπεδο, η μπασκετική πορεία του Λάμερς ξεκίνησε σιγά σιγά. Ήταν εφεδρικός για τις δύο πρώτες χρονιές στο κολέγιο. Αλλά ως τριτοετής, υπό τον νέο προπονητή του Τζόρτζια Τεκ, Τζος Πάστνερ, έγινε ένας από τους πιο βελτιωμένους παίκτες της περιόδου 2016-17. Μετά από μέσο όρο 14,2 πόντους, 9,2 ριμπάουντ και 3,2 τάπες ανά παιχνίδι, ο Λάμερς αναδείχθηκε στην δεύτερη ομάδα της Διάσκεψης Ατλάντικ Κόουστ (ACC) και ο Αμυντικός Παίχτης της Χρονιάς της ACC του 2017. Το βελτιωμένο παιχνίδι και η αστρική άμυνα του Λάμερς ήταν οι κύριοι λόγοι που τα Κίτρινα Γιλέκα απέδωσαν πάνω από τις προσδοκίες της προετοιμασίας, φτάνοντας στο παιχνίδι πρωταθλήματος του Εθνικού Τουρνουά Πρόσκλησης του 2017.
Επαγγελματική πορεία
Ο Λάμερς παρακολούθησε το μικρό μπασκετικό στρατόπεδο με τους Σάρλοτ Χόρνετς αλλά αποκόπηκε πριν από τα παιχνίδαι του Σάμερ Λιγκ. Στις 22 Αυγούστου 2018, ο Λάμερς υπέγραψε με τη Ρέταμπετ Μπιλμπάο Μπάσκετ της 2ης Ισπανίας (LEB Oro). Ο Λάμερς είχε κατά μέσο όρο 7,8 πόντους, 4,8 ριμπάουντ και 1,9 τάπες ανά παιχνίδι κατά την περίοδο 2019-20. Υπέγραψε τριετές συμβόλαιο με την Άλμπα Βερολίνου στις 10 Ιουλίου 2020.
Εξωτερικοί σύνδεσμοι
Κατηγορία:Καλαθοσφαιριστές Πρωταθλήματος Ισπανίας Κατηγορία:Σέντερ Κατηγορία:Καλαθοσφαιριστές Μπιλμπάο Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άλμπα Βερολίνου
Όμπρεϊ Πλάζα
Η Όμπρεϊ Κριστίνα Πλάζα (Aubrey Christina Plaza, 26 Ιουνίου 1984) είναι Αμερικανίδα ηθοποιός, κωμικός και παραγωγός. Σημαντική στιγμή στην καριέρα της, αποτελεί ο πρωταγωνιστικός της ρόλος ως Έϊπριλ Λούντγκεϊτ στην κωμική σειρά του NBC «Parks and Recreation» από το 2009-2015 και η εμφάνισή της στη δραματική σειρά του FX «Legion» (2017-2019). Το 2022, πρωταγωνίστησε στη δεύτερη σεζόν της σειράς του HBO «The White Lotus», για την οποία έλαβε υποψηφιότητα για Χρυσή Σφαίρα.
Παιδικά χρόνια και εκπαίδευση
Η Πλάζα γεννήθηκε στις 26 Ιουνίου 1984 στο Γουίλμινγκτον του Ντέλαγουερ, Η.Π.Α. και αποτελεί την μεγαλύτερη από τις τρεις κόρες της δικηγόρου μητέρα της με τον οικονομικό σύμβουλο πατέρα της. Η Πλάζα πήρε το όνομά της από το τραγούδι «Aubrey» του συγκροτήματος Bread. Ο παππούς της από την πλευρά του πατέρα της, Ισμαήλ, γεννήθηκε στο Αρεσίμπο του Πουέρτο Ρίκο και μετακόμισε στις ηπειρωτικές Η.Π.Α. στην ηλικία των 17 ετών, ενώ η μητέρα της είναι ιρλανδο-αγγλικής καταγωγής.
Όπως η ίδια έχει δηλώσει, σαν μισή Πορτορικανή έχει έναν μεγάλο αριθμό συγγενών της στο Πουέρτο Ρίκο και μεγάλωσε σε μια αυστηρά καθολική οικογένεια. Αποφοίτησε από την Ακαδημία Ursuline, ένα καθολικό σχολείο θηλέων, το 2002. Στο γυμνάσιο, ήταν πρόεδρος του μαθητικού συμβουλίου και συμμετείχε σε παραγωγές με τη Δραματική Ένωση του Γουίλμινγκτον. Στη συνέχεια, σπούδασε κινηματογράφο στο Tisch School of the Arts του Πανεπιστημίου της Νέας Υόρκης, από όπου αποφοίτησε το 2006.
2006–2015
Η Πλάζα, ξεκίνησε να ασχολείται επαγγελματικά με την ηθοποιία, το 2004 με αυτοσχεδιασμό και κωμικά σκετς στο Θέατρο Upright Citizens Brigade. Την ίδια χρονιά, ασχολήθηκε επίσης και με το stand-up πραγματοποιώντας εμφανίσεις στα «The Laugh Factory και «The Improv». Το 2007, πρωταγωνίστησε στη διαδικτυακή σειρά «The Jeannie Tate Show», ως Ρόμπιν Γκίμπνεϊ στη «Mayne Street» του ESPN και εμφανίστηκε στο πρώτο επεισόδιο του «Terrible Decisions with Ben Schwartz». Δύο χρόνια αργότερα, συνεργάστηκε με τον Σεθ Ρόγκεν στο «Funny People», εμφανίστηκε στο «Scott Pilgrim vs. the World» και στην «Mystery Team», η οποίες κυκλοφόρησαν το 2009 και σε μια μικρού μήκους ταινία, μαζί με τους Τζέισον Μπέιτμαν και Γουίλ Αρνέτ. Την ίδια χρονιά, εμφανίστηκε στην τηλεοπτική σειρά «Parks and Recreation» στον ρόλο της Έϊπριλ Λούντγκεϊτ.
Στις 12 Μαρτίου 2010, η Πλάζα εμφανίστηκε στο «A Night of 140 Tweets: A Celebrity Tweetathon for Haiti», σε παραγωγή των Ρομπ Χιούμπελ, Πολ Σέερ, Μπεν Στίλερ και Μάικ Ρόζενσταϊν, στο Θέατρο Upright Citizens Brigade του Λος Άντζελες.
Το 2011 εμφανίστηκε στη κωμική σειρά «Portlandia», ως καλεσμένος-κριτής στο «The Next Food Network Star», στο 199ο επεισόδιο του «WTF» podcast και στον ρόλο της «πριγκίπισσας» στην κωμική διαδικτυακή σειρά επιστημονικής φαντασίας «Troopers».
Το 2012, η Πλάζα κέρδισε τον πρώτο της πρωταγωνιστικό ρόλο σε κινηματογραφική ταινία μεγάλου μήκους, στην κωμωδία «Safety Not Guaranteed». Για τον συγκεκριμένο ρόλο, κέρδισε το Βραβείο Πρωτοποριακής Ερμηνείας (Γυναίκα) στα Βραβεία Young Hollywood 2012 (YHA).
Το 2013, είχε τον πρωταγωνιστικό γυναικείο ρόλο της Ινδιάνας Σακαγκάουα στο επεισόδιο «Nashville» της τηλεοπτικής σειράς «Drunk History». Το 2013, είχε επίσης τον πρωταγωνιστικό ρόλο στην ταινία του CBS, «The To Do List». Σε μια αυτοσχέδια προσπάθεια προώθησης της συγκεκριμένης ταινίας, η Πλάζα έτρεξε στη σκηνή και άρπαξε το βραβείο των Βραβείων MTV από τον παρουσιαστή της κατηγορίας «Comedic Genius», Γουίλ Φέρελ, με το όνομα της ταινίας γραμμένο στο στήθος της και ένα ποτό στο χέρι της. Αυτό είχε ως αποτέλεσμα να εκδιωχθεί από το στούντιο στο οποίο πραγματοποιήθηκε η τελετή.
Στο Φεστιβάλ Σάντανς του 2014, έκανε πρεμιέρα η ταινία με πρωταγωνίστρια την Πλάζα, «Life After Beth», η οποία γράφτηκε και σκηνοθετήθηκε από τον νυν σύζυγό της Τζεφ Μπαένα.
2016–σήμερα
Το 2016, πρωταγωνίστησε στο «Mike and Dave Need Wedding Dates» μαζί με τους Ζακ Έφρον, Άννα Κέντρικ και Άνταμ ΝτεΒίν. Έπαιξε για πρώτη φορά το ρόλο της Κατ Άνταμς, στη 11η σεζόν της τηλεοπτικής εκπομπής του CBS, «Criminal Minds».
Το 2017, ήταν παραγωγός και πρωταγωνίστρια σε δύο ταινίες, «The Little Hours» και «Ingrid Goes West».
Τόσο το 2019 όσο και το 2020, η Πλάζα παρουσίασε τα Βραβεία Ανεξάρτητου Πνεύματος.
Το 2021, ο έγραψε ένα παιδικό βιβλίο, «The Legend of the Christmas Witch», μαζί με τον συγγραφέα Νταν Μέρφι και την εικονογράφο Τζούλια Ιρντέιλ. Η Πλάζα ήταν παραγωγός και πρωταγωνίστησε στην ταινία «Emily the Criminal», η οποία έκανε πρεμιέρα στο Φεστιβάλ Κινηματογράφου του Σάντανς το 2022. Εμφανίζεται επίσης στην ταινία «Spin Me Round», η οποία έκανε πρεμιέρα στο Φεστιβάλ Κινηματογράφου South by Southwest.
Τον Ιανουάριο του 2022, ανακοινώθηκε ότι θα πρωταγωνιστούσε στη δεύτερη σεζόν της σειράς του HBO, «The White Lotus». Η Πλάζα υποδύθηκε τη Χάρπερ, μια δικηγόρο που κάνει διακοπές στη Σικελία της Ιταλίας με τον σύζυγό της, Ίθαν, τον οποίο υποδύεται ο Γουίλ Σαρπ.
Στις 25 Αυγούστου 2022, έκανε πρεμιέρα στο FXX η σειρά «Little Demon», στην οποία πρωταγωνιστεί (και εκτελεί ως παραγωγός) μαζί με τον Ντάνι Ντε Βίτο και τη Λούσι Ντε Βίτο. Τον Οκτώβριο της ίδιας χρονιάς, έλαβε το Βραβείο Διάκρισης στο Φεστιβάλ Κινηματογράφου του Newport Beach.
Προσωπική ζωή
Η Πλάζα έχει σχέση με τον σεναριογράφο και σκηνοθέτη Τζεφ Μπαένα από το 2011. Τον Μάιο του 2021, αποκάλυψε ότι αυτή και ο Μπαένα είναι παντρεμένοι. Σε συνέντευξή της το 2016 δήλωσε ότι την έλκουν ερωτικά οι γυναίκες το ίδιο με τους άνδρες. Το 1994, η Πλάζα υπέστη εγκεφαλικό επεισόδιο όταν ήταν 20 ετών που της προκάλεσε προσωρινή παράλυση και εκφραστική αφασία. Μερικά χρόνια αργότερα, το 2009, είχε μια παροδική ισχαιμική επίθεση ενώ βρισκόταν στα γυρίσματα του «Parks and Recreation».
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανοί παραγωγοί ταινιών Κατηγορία:ΛΟΑΤ πρόσωπα από τις ΗΠΑ Κατηγορία:Αμφιφυλόφιλες γυναίκες ηθοποιοί Κατηγορία:Αμερικανοί αγγλικής καταγωγής Κατηγορία:Αμερικανίδες ηθοποιοί φωνής Κατηγορία:Αμερικανίδες ηθοποιοί τηλεόρασης Κατηγορία:Αμερικανοί κωμικοί
Αντρέα ντελ Βερρόκκιο
Ο Αντρέα ντελ Βερρόκκιο (Andrea del Verrocchio, 1435 – 1488), το πραγματικό όνομα του οποίου ήταν Αντρέα ντι Μικέλε ντι Φραντσέσκο ντέι Τσιόνι (Andrea di Michele di Francesco dei Cioni), γνωστός επίσης και ως Andrea di Cione, Andrea di Michele de' Cioni, Andrea di Francesco di Cione ήταν Ιταλός ζωγράφος, γλύπτης και χρυσοχόος, ο οποίος εργάστηκε στην Αυλή του Λορέντσο των Μεδίκων (Lorenzo de' Medici) στην Φλωρεντία της πρώιμης Αναγέννησης. Υπήρξε δάσκαλος πολλών σημαντικών καλλιτεχνών, μεταξύ των οποίων ο Λεονάρντο ντα Βίντσι, ο Πιέτρο Περουτζίνο και ο Λορέντσο ντι Κρέντι. Γνωστότερο - και τελευταίο - έργο του είναι το άγαλμα του έφιππου Μπαρτολομέο Κολλεόνι (Bartolomeo Colleoni) στην Βενετία, το οποίο διεθνώς θεωρείται ως αριστούργημα. Σημαντικό έργο γλυπτικής θεωρείται, επίσης, και το άγαλμα "Ο Ιησούς και ο Θωμάς" (σήμερα στο Orsanmichele της Φλωρεντίας). Βασιλης βεζυρης Σπυρος Δ Κατερινα Α
Σύντομο βιογραφικό
Ο Βερρόκιο γεννήθηκε στη Φλωρεντία γύρω στα 1436. Λίγα είναι γνωστά για την νεανική του ζωή. Πατέρας του ήταν ο Μικέλε ντι Τσιόνε, ο οποίος εργαζόταν αρχικά σε εργαστήριο κατασκευής κεραμιδιών και τούβλων και αργότερα έγινε φοροεισπράκτορας. Η οικονομική ευρωστία δεν ήταν ποτέ χαρακτηριστικό της οικογένειας των Τσιόνε και ο Βερρόκκιο πολλές φορές αναγκαζόταν να ενισχύει οικονομικά τους αδελφούς και τις αδελφές του, καθώς ο ίδιος ποτέ δεν νυμφεύτηκε. Αργότερα φρόντισε για την μόρφωση και την προικοδότηση των θυγατέρων του μικρότερου αδελφού του, Τομμάσσο.
Αρχικά εκπαιδεύτηκε ως χρυσοχόος, με πιθανό διδάσκαλο τον Τζουλιάνο Βερρόκκι, το επώνυμο του οποίου έλαβε ο Αντρέα. Κατ' άλλη, μη επιβεβαιωμένη, εκδοχή, ο Αντρέα εκπαιδεύτηκε από τον Ντονατέλλο, τον μεγαλύτερο Ιταλό γλύπτη της πρώιμης Αναγέννησης. Καθώς όμως το στυλ που υιοθέτησε ο Αντρέα Βερρόκκιο στα πρώτα του γλυπτά είναι πολύ περισσότερο συγγενές με αυτό του Αντόνιο Ροσσελλίνο και όχι με του Ντονατέλλο, η εκδοχή αυτή δεν φαίνεται ακριβής. Δεν είναι, επίσης, επακριβώς γνωστό ποιος υπήρξε διδάσκαλός του στη ζωγραφική, με την οποία άρχισε να ασχολείται περί τα μέσα της δεκαετίας του 1460. Λέγεται ότι υπήρξε μαθητής του επίσης Φλωρεντινού Αλέσσο Μπαλντοβινέττι (Alesso Baldovinetti) ενώ κατ' άλλη εκδοχή τόσο ο Βερρόκκιο όσο και ο Σάντρο Μποτιτσέλι υπήρξαν μαθητές του Φιλίππο Λίππι στο Πράτο, πόλη κοντά στην Φλωρεντία, όπου ο Λίππι είχε αναλάβει τις τοιχογραφίες του ιερού ναού. Καμία από τις δύο εκδοχές δεν είναι επιβεβαιωμένη. Το 1472 είναι γνωστό ότι είχε καταγραφεί στην συντεχνία των ζωγράφων. Ωστόσο, πολλά από τα έργα ζωγραφικής που του αποδίδονται έχει αποδειχθεί ότι μάλλον δεν είναι εξ ολοκλήρου δικά του: Όταν δραστηριοποιήθηκε στην Πιστόια ζωγράφισε την τοιχογραφία Madonna di Piazza, η οποία υπάρχει εκεί ακόμη και σήμερα. Ωστόσο, έρευνες που διενεργήθηκαν με την ευκαιρία του καθαρισμού - συντήρησης του έργου αποκάλυψαν ότι αυτό μάλλον είναι έργο του μαθητή και διαδόχου του Λορέντσο ντι Κρέντι. Άλλοι πίνακές του, μολονότι έχουν σαφώς την τεχνοτροπία του, μάλλον πρέπει να αποδοθούν σε μαθητές του όπως ο Λεονάρντο, ο Περουτζίνο και ο Ντομένικο Γκιρλαντάιο (Domenico Ghirlandaio). Ο μόνος πίνακας που είναι με βεβαιότητα δικός του είναι ο φυλασσόμενος στην Gemäldegalerie στο Βερολίνο "Η Παρθένος με το καθήμενο Βρέφος"